EkBass/fiwiki-20250220-pages-articles huggingface dataset:
Luserna San Giovanni

Luserna San Giovanni () on kunta Italiassa Piemonten alueella sijaitsevassa Torinon metropolikaupungissa.Luserna San Giovanni Sapere.it Luserna San Giovanni Enciclopedia Treccani Luserna San Giovanni Turismo Torino Vuoden 2022 alussa kunnassa oli arviolta 7 160 asukasta. ==Lähteet== ==Aiheesta muualla== Luokka:Torinon metropolikaupungin kunnat
Siniherne

Siniherne (Clitoria ternatea) on hernekasvien (Fabaceae) heimoon kuuluva kasvilaji. Siniherne on ikivihreä, 3–5 metriä pitkä köynnös. Kirkkaansiniset kukat ovat halkaisijaltaan noin viisi senttimetriä. Niiden keskusta on keltainen ja muoto muistuttaa herneen kukkaa. Hedelmä on litteä palko. On hiukan epäselvää, missä siniherne kasvaa luonnonvaraisena. Nykyisin sitä viljellään trooppisilla alueilla. Siniherneen kuivattuja kukkia käytetään elintarvikkeiden värjäämiseen. Niitä on käytetty pitkään myös rohdoskasveina. == Lähteet == Luokka:Hernekasvit
Peter Nottet

Petrus Wilhelmus Frederikus ”Peter” Nottet (s. 23. syyskuuta 1944 Haag) on alankomaalainen kilpauransa päättänyt pikaluistelija ja olympiamitalisti. Nottetin luistelijanuran huippuhetki oli Grenoblen talviolympialaisten 1968 5 000 metrin kilpailu, jossa hän voitti uransa ainoan arvokisamitalin sijoituttuaan pronssille. Hän sijoittui Grenoblessa kärkikymmenikköön myös 1 500 ja 10 000 metrillä. Nottet kilpaili myös Innsbruckin talviolympialaisissa 1964, kuusissa MM- ja seitsemissä EM-kilpailuissa. Vuoden 1969 MM-kilpailuissa Nottet sijoittui neljänneksi.http://www.speedskatingstats.com/index.php?file=skater&code;=1944092301Olympedia == Lähteet == * === Viitteet === == Aiheesta muualla == * Luokka:Alankomaalaiset pikaluistelijat Luokka:Alankomaalaiset olympiamitalistit Luokka:Vuonna 1944 syntyneet Luokka:Elävät henkilöt
Gao Tingyu

Gao Tingyu (, s. 15. joulukuuta 1997 Yichun, Heilongjiang) on kiinalainen pikaluistelija, 500 metrin olympiavoittaja. Gao voitti Pekingin olympialaisissa 2022 kultaa 500 metrillä ajalla 34,32. Pyeongchangin olympialaisissa 2018 hän saavutti samalla matkalla pronssia ajalla 34,65. Matkakohtaisissa MM-kilpailuissa hän saavutti joukkuesprintissä hopeaa 2020. 500 metrillä hän on sijoittunut MM-kilpailuissa yhdeksänneksi 2019 ja 2020 sekä kymmenenneksi 2017. Gao saavutti nuorten MM-kilpailuissa hopeaa joukkuesprintissä 2016. Hän voitti Aasian talvikisoissa kultaa 500 metrillä 2017. Gao on voittanut maailmancupissa yhden 500 metrin kilpailun ja sijoittunut samalla matkalla kolme kertaa toiseksi. (tilanne 14.2.2022) == Henkilökohtaiset ennätykset == Matka Aika Paikka Päivä 500 m 33,83 Ürümqi 26. syyskuuta 2021 1 000 m 1.10.58 Ürümqi 22. lokakuuta 2016 == Lähteet == Luokka:Kiinalaiset pikaluistelijat Luokka:Kiinalaiset olympiavoittajat Luokka:Vuonna 1997 syntyneet Luokka:Elävät henkilöt
Aida Garifullina

Aida Emiljevna Garifullina (, ; s. 30. syyskuuta 1987) on tataaritaustainen venäläinen oopperalaulaja (sopraano). Garifullina on esiintynyt muun muassa Andrea Bocellin, Placido Domingon, Dmitri Hvorostovskin ja Jose Carrerasin kanssa. Vuonna 2018 hän esiintyi yhdessä Robbie Williamsin kanssa Jalkapallon maailmanmestaruuskilpailuissa. Garifullina palkittiin "Tatarstanin kunniataiteilija" - tittelillä vuonna 2013. Hänellä on levy-yhtiösopimus brittiläisen Decca Recordsin kanssa. == Lähteet == Luokka:Tataarit Luokka:Sopraanot Luokka:Venäläiset laulajat Luokka:Venäläiset oopperalaulajat Luokka:Vuonna 1987 syntyneet Luokka:Elävät henkilöt
Käärmetyräkki

Käärmetyräkki, mehipuutyräkki eli pensastyräkki (Euphorbia tirucalli) on pensaaksi tai puuksi kasvava kookas tyräkkilaji. Se voi kasvaa korkeimmillaan 10–15 metriä korkeaksi. Käärmetyräkin versot haarautuvat möyheiksi vihreiksi versoiksi, joissa kasvaa lehtiä vain aivan nuorena. Kukat ovat hyvin pieniä ja keltalehtisten valekukkien leveys on 3–4 millimetriä. Laji kasvaa alkuperäisenä savannimaisilla alueilla ja sitä myös viljellään usein pensasaitakasvina. == Lähteet == == Aiheesta muualla == * Suomen Lajitietokeskus: Käärmetyräkki – Euphorbia tirucalli * Finto: Kassu – Kasvien suomenkieliset nimet: Euphorbia tirucalli Luokka:Tyräkit
Cha Min-kyu

Cha Min-kyu (, s. 16. maaliskuuta 1993 Anyang Cha saavutti 500 metrin olympiahopeaa Pyeongchangissa 2018 ajalla 34,42 ja Pekingissä 2022 ajalla 34,39. Olympialaisten 1 000 metrillä hän sijoittui 12:nneksi 2018. Matkakohtaisissa MM-kilpailuissa hän on saavuttanut joukkuesprintissä hopeaa 2019 sekä sijoittunut 500 metrillä neljänneksi 2019, seitsemänneksi 2020 ja 12:nneksi 2017. Sprintti-MM-kilpailuissa hän saavutti pronssia 2020 ja oli yhdestoista 2018. Cha saavutti Aasian talvikisoissa pronssia 500 metrillä 2017. Aasian-mestaruuskilpailuissa hän sai 500 metrillä hopeaa ja 1 000 metrillä pronssia 2012. Cha on sijoittunut maailmancupin 500 metrin kilpailuissa kaksi kertaa toiseksi ja kerran kolmanneksi (tilanne 14.2.2022). == Henkilökohtaiset ennätykset == Matka Aika Paikka Päivä 500 m 34,03 Salt Lake City 10. maaliskuuta 2019 1 000 m 1.07,32 Calgary 12. joulukuuta 2021 == Lähteet == Luokka:Eteläkorealaiset pikaluistelijat Luokka:Eteläkorealaiset olympiamitalistit Luokka:Vuonna 1993 syntyneet Luokka:Elävät henkilöt
Wataru Morishige

Wataru Morishige (, s. 17. heinäkuuta 2000) on japanilainen pikaluistelun olympiamitalisti. Morishige saavutti Pekingin olympialaisissa 2022 pronssia 500 metrillä ajalla 34,49. Hän oli sprinttereiden MM-kilpailuissa yhdeksäs 2022. Hän saavutti matkakohtaisissa MM-kilpailuissa pronssia 500 metrillä 2023 ja oli samalla matkalla neljäs 2024. Nuorten MM-kilpailuissa hän oli 500 metrillä kolmas 2020. Morishige voitti 500 metrin maailmancupin kokonaiskilpailun kaudella 2023–2024 sekä sijoittui kolmanneksi kausilla 2021–2022 ja 2022–2023.. Hän on saavuttanut maailmancupin osakilpailuissa 500 metrillä kuusi voittoa, neljä kakkossijaa ja kolme kolmossijaa. == Henkilökohtaiset ennätykset == Matka Aika Paikka Päivä 500 m 33,99 Salt Lake City 5. joulukuuta 2021 1 000 m 1.08,59 Nagano 30. joulukuuta 2021 == Lähteet == Luokka:Japanilaiset pikaluistelijat Luokka:Japanilaiset olympiamitalistit Luokka:Vuonna 2000 syntyneet Luokka:Elävät henkilöt
Dylan Samberg

Dylan Samberg (s. 24. tammikuuta 1999 Saginaw, Minnesota, Yhdysvallat) on yhdysvaltalainen jääkiekkoilija. Samberg edustaa NHL-joukkue Winnipeg Jetsiä. Jets varasi hänet toisella kierroksella 43. varausvuorolla vuoden 2017 varaustilaisuudessa. Samberg on pelipaikaltaan puolustaja ja hänen kätisyytensä on vasen. Samberg on pelannut urallaan kuusi NHL-runkosarjan ottelua. Näissä hän on syöttänyt kaksi maalia. Tilastot päivitetty 15. helmikuuta 2022. Hän on kahdesti edustanut Yhdysvaltoja alle 20-vuotiaiden MM- kilpailuissa. == Lähteet == Luokka:Yhdysvaltalaiset jääkiekkoilijat Luokka:Winnipeg Jetsin pelaajat Luokka:Winnipeg Jetsin varaamat pelaajat Luokka:Vuonna 1999 syntyneet Luokka:Elävät henkilöt
Hamulan koulu

Hamulan koulu on ala-aste, joka on vuodesta 2014 lähtien toiminut Siilinjärven Harjamäessä entisen Harjamäen sairaalan (nykyisen Pilvilinnan päiväkodin) vieressä. Hamulan koulu on noin 340 oppilaan alakoulu, joka sijaitsee kaksi kilometriä Siilinjärven kuntakeskuksesta länteen. Elokuussa 2014 valmistunut koulu tarjoaa opetusta vuosiluokille 1–6. == Aiheesta muualla == * Koulun kotisivut * Kunnansivut Luokka:Siilinjärven oppilaitokset Luokka:Suomen peruskoulut
Verh’ovynan piiri

Verh’ovynan piiri () on aluehallinnollinen piiri Ukrainan länsiosassa Ivano- Frankivskin alueella. Piiri rajoittuu etelässä Romaniaan, lännessä Taka- Karpatian alueeseen, luoteessa Nadvirnan piiriin, pohjoisessa Kosivin piiriin ja idässä Tšernivtsin alueen Vyžnytsjan piiriin. Piirin hallinnollinen keskus on Verh’ovynan kaupunkityyppinen taajama (5 815 as., 2021). Verh’ovynan piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Ivano-Frankivskin alueen piirien lukumäärän kuuteen. Uuden Verh’ovynan piirin pinta-alaksi tuli 1 248,3 neliökilometriä. Ukrainan tilastokeskus arvioi Verh’ovynan piirin väkiluvuksi 30 399 (1.1.2021). Kaupunkilaisiksi luokiteltiin 19,1 prosenttia piirin asukkaista (5 815 as.), eli Verh’ovynan kaupunkityyppisen taajaman väestö. == Lähteet == ==Aiheesta muualla== *
Ross Rebagliati

Ross Rebagliati (s. 14. heinäkuuta 1971 Vancouver) on kanadalainen lumilautailija. Rebagliati on lumilautailun kaikkien aikojen ensimmäinen olympiavoittaja. Hän voitti suurpujottelun Naganon olympialaisissa 1998. Tuolloin hänen kilpailun jälkeen antamassaan dopingnäytteessä oli merkkejä kannabiksen käytöstä ja aluksi kansainvälinen olympiakomitea hylkäsikin hänen suorituksensa, mutta lopulta urheilun kansainvälisen vetoomustuomioistuimen päätöksellä hän sai pitää kultamitalinsa. Lumilautailun maailmancupissa Rebagliati voitti kaksi osakilpailua ja oli yhteensä kolme kertaa palkintokorokkeella. ==Lähteet== Luokka:Kanadalaiset lumilautailijat Luokka:Kanadalaiset olympiavoittajat Luokka:Vuonna 1971 syntyneet Luokka:Elävät henkilöt
Nadia Delago

Nadia Delago (s. 12. marraskuuta 1997) on italialainen alppihiihtäjä. Hän saavutti olympiapronssia syöksylaskussa vuonna 2022. Delago sijoittui nuorten maailmanmestaruuskilpailuissa parhaimmillaan kymmenenneksi syöksylaskussa vuonna 2018. Aikuisten arvokilpailuihin hän osallistui ensimmäisen kerran Cortina d’Ampezzon MM-kilpailuissa 2021, jolloin hän sijoittui joukkuekilpailussa kahdeksanneksi ja syöksylaskussa 15:nneksi sekä keskeytti alppiyhdistetyssä. Pekingin olympialaisissa 2022 hän saavutti syöksylaskussa pronssia. Maailmancupissa Delago kilpaili ensimmäisen kerran tammikuussa 2019. Hän sijoittui maailmancupin pisteille eli kolmenkymmenen parhaan joukkoon ensimmäisen kerran kolmannessa maailmancupkilpailussaan Garmisch- Partenkirchenin syöksylaskussa sijoittumalla 28:nneksi. Kymmenen parhaan joukkoon hän ylsi ensimmäisen kerran kymmenennellä sijallaan Crans-Montanan syöksylaskussa tammikuussa 2021. Tämän jälkeen hän on ollut syöksylaskun kärkikymmenikössä joulukuussa 2021 Lake Louisessa kaksi kertaa kuudes ja Val d’Isèressä kahdeksas sekä tammikuussa 2022 Zauchenseessa neljäs ja Garmisch- Partenkirchenissä viides. Hän sijoittui maailmancupin yhteispisteissä 34:nneksi ja syöksylaskucupissa kahdeksanneksi. Maailmancupkaudella 2022–2023 Delago sijoittui osakilpailuissa parhaimmillaan 24:nneksi. Nadia Delagon sisko Nicol Delago on myös arvokilpailualppihiihtäjä. Heidän setänsä Oskar Delago ja tätinsä Karla Delago kilpailivat myös alppihiihdon maailmancupissa. == Lähteet == Luokka:Italialaiset alppihiihtäjät Luokka:Italialaiset olympiamitalistit Luokka:Vuonna 1997 syntyneet Luokka:Elävät henkilöt
Martti Mikkola (teollisuusneuvos)

Martti Gabriel Mikkola (25. joulukuuta 1894 Tampere – 27. helmikuuta 1974 Helsinki) oli suomalainen insinööri, yrittäjä ja yritysjohtaja, joka sai teollisuusneuvoksen arvonimen. Mikkolan vanhemmat olivat kauppias Edvard Mikkola ja Vilhelmiina Haapman ja puoliso vuodesta 1920 arkkitehti Toini Margareta Ojala. Mikkola tuli ylioppilaaksi Tampereen Reaalilyseosta 1914 ja valmistui diplomi-insinööriksi Teknillisestä korkeakoulusta 1920. Hän työskenteli ensin toimitusjohtajana Auran Nahkatehtaan ja Munkholmenin palveluksessa, kunnes siirtyi Orivedelle Hirsilän Kenkätehtaalle. Hän oli yrityksen toimitusjohtaja aina vuoteen 1962 asti, jolloin hän jäi eläkkeelle. Yhtiön osake-enemmistön Mikkola hankki omistukseensa vuonna 1930. Mikkola vaikutti näkyvästi paitsi tehtaan liiketoimintaan, myös kehitti niin sanotun "Martin vedenpitävän" eli nahkan, joka ei imenyt vettä. Hän osallistui aktiivisesti myös Oriveden kunnalliselämään ja yhteistyöhön, toimien muun muassa Oriveden kunnanvaltuuston jäsenenä 1930–1947 ja puheenjohtajana 1935–1945. Mikkolalla oli lisäksi useita luottamustehtäviä oman alansa piirissä, kuten vuonna 1944 perustetun Kenkätehtaitten Keskusliiton puheenjohtajuus. Teollisuusneuvoksen arvonimen Mikkola sai vuonna 1951.Kuka kukin on 1954, s. 532. Viitattu 15.2.2022.Kuolleita. Helsingin Sanomat, 7.3.1974, s. 13. ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Suomalaiset yrittäjät Luokka:Vuonna 1894 syntyneet Luokka:Vuonna 1974 kuolleet
Cleanth Brooks

Cleanth Brooks, myös: Pu-lu-kʻo-ssu (16. lokakuuta 1906 Murray, Kentucky, Yhdysvallat – 10. toukokuuta 1994)Brooks, Cleanth, 1906-1994, Archives at Yale, Yale University, viitattu 15.2.2022 oli yhdysvaltalainen kirjallisuuskriitikko. Hän edustaa niin sanottua uuskritiikkiä. Brooks opiskeli Vanderbiltin ja Tulanen yliopistoissa. Sittemmin hän opetti Louisianan osavaltionyliopistossa 1932–1947 ja Yalen yliopistossa vuodesta 1947. Hän toimitti 1935–1942 Robert Penn Warrenin kanssa uuskritiikkiä edustavaa The Southern Review -kirjallisuuslehteä. Hän julkaisi oppikirjoja, tutkielmia sekä useita William Faulkneria käsitteleviä teoksia. ==Teokset (valikoima)== * Understanding Poetry * Understanding Fiction * Understanding Drama * The Well Wrought Urn (1947) * Literary Criticism (William K. Wimsattin kanssa) (1957) * American Literature (Robert Penn Warrenin ja R. W. B. Lewisin kanssa) (1973) ===Suomennettu tuotanto=== * "Runouden kieli", teoksessa Tieto ja mielikuvitus: professori Irma Rantavaaran juhlakirja 4.5.1968, toimituskunta Maija Lehtonen. Helsinki: Otava 1968 * "Draaman ongelmista", (Referaatti Brooksin & Heilmanin teoksesta Understanding Drama), Jyväskylän yliopiston Kirjallisuuden laitoksen monistesarja. Jyväskylän yliopisto [i.a.] * "Lyyrisen runon tulkinnasta", (Referaatti Brooksin & Warrenin teoksesta Understanding Poetry), Jyväskylän yliopiston Kirjallisuuden laitoksen monistesarja. Jyväskylän yliopisto [i.a.] ==Lähteet== Luokka:Yhdysvaltalaiset kriitikot Luokka:Yhdysvaltalaiset kirjallisuudentutkijat Luokka:Vuonna 1906 syntyneet Luokka:Vuonna 1994 kuolleet
Shiv-Hari

Shiv-Hari viittaa intialaiseen säveltäjäduoon, jonka muodostavat santurin soittaja Shivkumar Sharma ja huilisti Hariprasad Chaurasia. Kaksikko on työskennellyt intialaisen klassisen musiikin sekä intialaisen elokuvamusiikin parissa. == Diskografia == Vaikka he enimmäkseen työskentelivät sooloprojektien parissa uransa eri vaiheissa, Shiv-Hari työskenteli jälleen yhdessä säveltäjinä kahdeksaan hindinkieliseen elokuvaan. * Silsila (1981) * Faasle (1985) * Vijay (1988) * Chandni (1989) * Lamhe (1991) * Parampara (1993) * Sahibaan (1993) * Darr (1993) == Lähteet == Luokka:Intialaiset elokuvasäveltäjät Luokka:Duot
Serbia ja Montenegron alle 20-vuotiaiden jääkiekkomaajoukkue

Serbia ja Montenegron alle 20-vuotiaiden jääkiekkomaajoukkue edusti Serbia ja Montenegroa alle 20-vuotiaiden kansainvälisissä jääkiekko-otteluissa. Joukkue osallistui alle 20-vuotiaiden 2. divisioonan maailmanmestaruuskilpailuihin, viimeisen kerran vuonna 2006. Tuolloin joukkue sijoittui 4. sijalle. == Sijoitukset == * 2004, 2. divisioona – 4. * 2005, 2. divisioona – 5. * 2006, 2. divisioona – 4. == Valmentajat == * Kaudella 2003–2004; päävalmentaja Nenad Milinkovic, apuvalmentaja Dusan Rudan * Kaudella 2004–2005; päävalmentaja Dusan Rudan * Kaudella 2005–2006; päävalmentaja Rasid Semsedinovic, apuvalmentaja Nikola Bera == Lähteet == Luokka: Nuorten jääkiekkomaajoukkueet
Nadvirnan piiri

Nadvirnan piiri () on hallinnollinen piiri Ukrainan länsiosassa Ivano- Frankivskin alueella. Piiri on perustettu vuonna 1940. Nykyään – vuoden 2020 aluelaajennusten jälkeen – Nadvirnan piiri rajoittuu etelässä Verh’ovynan piiriin, lännessä Taka-Karpatian alueeseen, pohjoisessa Ivano-Frankivskin piiriin, sekä idässä Kolomyjan ja Kosivin piireihin. Piiri on maaseutuvaltainen ja vuoristoinen. Piirin hallinnollinen keskus on Nadvirnan kaupunki (22 545 as., 2021). Nadvirnan piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Ivano-Frankivskin alueen piirien lukumäärän kuuteen. Uuden Nadvirnan piirin pinta-alaksi tuli 1 862,1 neliökilometriä. Ukrainan tilastokeskus arvioi Nadvirnan piirin väkiluvuksi 129 939 (1.1.2021). Piiri on maaseutuvaltainen, sillä kaupunkilaisiksi luokiteltiin 42,5 prosenttia piirin asukkaista (55 246 as.), eli kahden kaupungin (Nadvirna ja Jaremtše) sekä neljän kaupunkityyppisen taajaman väestö. Piirin laajenemisen (7/2020) seurauksena uusi piiri on aiempaa samannimistä piiriä väkirikkaampi. Ukrainan korkein vuorenhuippu Hoverla (ukr. Гове́рла, 2 061 m) sijaitsee Nadvirnan piirin ja Taka-Karpatian Rah’ivin piirin rajalla. Nadvirnyanskyi-Raion.png|Nadvirnan piiri ennen heinäkuun 2020 alueuudistusta. Ратуша міста Надвірна Івано-Франківської області-3.JPG|Nadvirnan kaupungintalo. Вокзал Надвірна.jpg|Nadvirnan rautatieasema. Ланчин.jpg|Lantšynin kaupunkityyppistä taajamaa. Один із магазинів у с. Середній Майдан, по вул. Шевченка.JPG|Kylätie ja kyläkauppa. В Максимці - panoramio.jpg|Tie vuoristokylään. Karpaty (150972287).jpeg|Maaseutumaisemaa Itä-Karpaateilla. Говерла з Кукула.jpg|Hoverla (2 061 m) lähistöineen. == Lähteet == ==Aiheesta muualla== * Nadvirna, Nadvirnjaskyi raion, Ivano-Frankivska oblast (tietosanakirjan Isrorija mist i sil Ukrajinskoji RSR 9 voluumin Ivano-Frankivska oblast - artikkeli) (ukrssr.com.ua) *
Justin Barron

Justin Barron (s. 15. marraskuuta 2001 Halifax, Nova Scotia) on kanadalainen jääkiekkoilija, joka edustaa NHL-joukkue Nashville Predatorsia. Hän on Colorado Avalanchen ensimmäisen kierroksen varaus NHL:n vuoden 2020 varaustilaisuudesta. Pelipaikaltaan Barron on puolustaja ja hän laukoo oikealta. Barronin isoveli Morgan on myös NHL-tason jääkiekkoilija. == Ura == Barron pelasi junioriurallaan kotikaupunkinsa QMJHL-joukkueessa Halifax Mooseheadsissa. Hänet valittiin tulokkaiden tähdistökentälliseen kaudella 2017-2018. Keväällä 2020 Colorado Avalanche valitsi Barronin ensimmäisellä kierroksella 25. pelaajana NHL:n varaustilaisuudessa. Tämän jälkeen hän edusti vielä vuoden ajan Mooseheadsia toimien joukkueen kapteenina 33 runkosarjaottelussa. Hänet valittiin kauden aikana edustamaan Kanadan maajoukkuetta alle 20-vuotiaiden maailmanmestaruuskilpailuissa. Turnauksen seitsemässä ottelussa Barron sai kaksi syöttöpistettä. Kanada sijoittui toiseksi. Huhtikuussa 2021 Barron teki kolmivuotisen tulokassopimuksen hänet varanneen Avalanchen kanssa. Loppukauden aikana Barron pelasi seitsemän runkosarja- sekä kaksi pudotuspeliottelua Avalanchen AHL-farmiseura Colorado Eaglesissa. Joulukuussa 2021 Barron teki NHL-debyyttinsä, kun sai ottelussa New York Rangersia vastaan jääaikaa 9.10 minuuttia. Barron taklasi ottelussa kerran. Barron pelasi Avalanchessa kaksi ottelua, 43 peliä Eaglesissa, kunnes hänet kaupattiin Montreal Canadiensiin. Canadiens sai lisäksi toisen kierroksen varausvuoron, kun Avalancheen siirtyi hyökkääjä Artturi Lehkonen. Barron pelasi loppukauden aikana viisi ottelua Canadiensissa ja teki uransa ensimmäisen NHL-maalin. Kauden 2022–2023 hän aloitti Canadiensin farmijoukkueessa Laval Rocketissa, mutta hänet nostettiin 39 pelin jälkeen takaisin Canadiensiin, missä hän pelasi 25 peliä. Heinäkuussa 2024 Barron solmi Canadiensin kanssa kaksivuotisen ja yhteensä 2,3 miljoonan dollarin arvoisen jatkosopimuksen. Joulukuussa 2024 Canadiens kauppasi Barronin Nashville Predatorsiin vaihdossa Alexandre Carrieriin. == Tilastot == 2017–2018 Halifax Mooseheads QMJHL 51 2 19 21 8 9 0 3 3 2 2018–2019 Halifax Mooseheads QMJHL 68 9 32 41 34 23 2 11 13 10 2019–2020 Halifax Mooseheads QMJHL 34 4 15 19 6 – – – – – 2020–2021 Halifax Mooseheads QMJHL 33 8 23 31 40 – – – – – U20 7 0 2 2 0 Colorado Eagles AHL 7 1 3 4 4 2 1 2 3 0 2021–2022 Colorado Eagles AHL 43 5 15 20 8 – – – – – Colorado Avalanche NHL 2 0 0 0 0 – – – – – Montreal Canadiens NHL 5 1 1 2 0 – – – – – 2022–2023 Montreal Canadiens NHL 39 4 11 15 20 – – – – – MM 10 0 3 3 2 Laval Rocket AHL 25 7 9 16 6 – – – – – 2023–2024 Montreal Canadiens NHL 48 7 6 13 16 – – – – – Laval Rocket AHL 32 2 9 11 10 – – – – – 2024–2025 Montreal Canadiens NHL 17 1 0 1 8 – – – – – Nashville Predators NHL 4 kautta yhteensä AHL 107 15 36 51 28 2 1 2 3 0 4 kautta yhteensä NHL 111 13 18 31 44 – – – – – == Lähteet == * === Viitteet === Luokka:Kanadalaiset jääkiekkoilijat Luokka:Nashville Predatorsin pelaajat Luokka:Colorado Avalanchen varaamat pelaajat Luokka:Vuonna 2001 syntyneet Luokka:Elävät henkilöt
Morgan Barron

Morgan Andrew Barron (s. 2. joulukuuta 1998 Halifax Nova Scotia) on kanadalainen jääkiekkoilija, joka edustaa NHL-seura Winnipeg Jetsin organisaatiota. New York Rangers varasi hänet kuudennella kierroksella vuoden 2017 varaustilaisuudessa. Pelipaikaltaan Barron on keskushyökkääjä. Barronin nuorempi veli Justin pelaa myös jääkiekkoa. Hän edustaa NHL-seura Colorado Avalanchea. == Ura == New York Rangers valitsi Barronin 174. pelaajana vuoden 2017 NHL:n varaustilaisuudessa. Barron edusti vuosina 2017-2020 Cornellin yliopiston jääkiekkojoukkuetta. Viimeisellä kaudellaan hän toimi joukkueen kapteenina. Hänet valittiin divisioonansa vuoden pelaajaksi sekä ehdokkaaksi parhaalle NCAA-yliopistopelaajalle annettavan Hobey Baker Awardin saajaksi. Huhtikuussa 2020 Barron teki tulokassopimuksen hänet varanneen Rangersin kanssa. Ensimmäisen ammattilaiskautensa Barron pelasi lähinnä Rangersin AHL- farmiseura Hartford Wolf Packissa, jota hän edusti 21 runkosarjaottelussa tehden tehot 10+11=21. Rangers kutsui Barronin NHL-kokoonpanoon Brett Howdenin ja Chris Kreiderin loukkaantumisten jälkeen. 1. toukokuuta 2021 hän teki NHL- debyyttinsä ottelussa paikallisvastustaja New York Islandersia vastaan. Barron sai jääaikaa ottelussa vajaat 12 minuutia. Ensimmäisen maalin Barron teki kolmannessa ottelussaan Washington Capitalsin verkkoon. Tulokaskaudellaan hän pelasi yhteensä viisi NHL-ottelua. Maaliskuussa 2022 Rangers kauppasi Barronin, kaksi ehdollista toisen kierroksen varausvuoroa ja viidennen kierroksen varausvuoron Winnipeg Jetsiin vaihdossa Andrew Coppiin ja kuudennen kierroksen varausvuoroon. https://www.sportsnet.ca/nhl/article/jets-trade- forward-andrew-copp-to-rangers/ == Tilastot == 2017–2018 Cornellin yliopisto NCAA 33 5 13 18 31 – – – – – 2018–2019 Cornellin yliopisto NCAA 36 15 19 34 26 – – – – – 2019–2020 Cornellin yliopisto NCAA 29 14 18 32 24 – – – – – 2020–2021 Hartford Wolf Pack AHL 21 10 11 21 20 – – – – – New York Rangers NHL 5 1 0 1 2 – – – – – 2021–2022 Hartford Wolf Pack AHL 25 9 6 15 10 – – – – – New York Rangers NHL 13 0 1 1 4 – – – – – Winnipeg Jets NHL 14 2 2 4 4 – – – – – Manitoba Moose AHL 5 1 1 2 0 5 4 2 6 2 2022–2023 Winnipeg Jets NHL 70 8 13 21 31 5 0 0 0 2 2023–2024 Winnipeg Jets NHL 80 11 7 18 23 – – – – – 4 kautta yhteensä NHL 182 22 23 45 64 5 0 0 0 2 2 kautta yhteensä AHL 51 20 18 38 30 5 4 2 6 2 == Lähteet == * === Viitteet === Luokka:Kanadalaiset jääkiekkoilijat Luokka:Winnipeg Jetsin pelaajat Luokka:New York Rangersin varaamat pelaajat Luokka:Vuonna 1998 syntyneet Luokka:Elävät henkilöt
BMC ADO17

BMC ADO17 (Amalgamated Drawing Office, projekti 17) on isojen perheautojen sarja, jota valmisti British Motor Corporation (BMC) ja myöhemmin British Leyland. Se esiteltiin markkinoille vuonna 1964, ja sen valmistus jatkui vuoteen 1975 saakka. Automallia myytiin nimillä Austin 1800, Morris 1800 ja Wolseley 18/85 ja myöhemmin isommalla moottorilla nimillä Austin 2200, Morris 2200 ja Wolseley Six. Automalli valittiin Vuoden autoksi Euroopassa, mutta sen myyntimäärä jäi neljännekseen valmistajan kaavailuista. Morris 1800 kuului hintaluokkaan 18 000 mk. Auton silmiinpistävin piirre oli ison korin pitkä akseliväli, minkä takia auton suunnittelussa ja markkinoinnissa korostettiin korin jäykkyyttä. Auton todella isot sisätilat oli saatu aikaan pitkän akselivälin lisäksi tuolloin harvinaisella poikittain sijoitetulla etumoottorilla ja etuvedolla, mikä noudatti pääsuunnittelija Alec Issigonisin Mini-mallista alkanutta tyyliä samalla tavoin kuin pari vuotta aiemmin lanseerattu pienempi henkilöauto Austin/Morris 1100. Auton 1,8-litrainen moottori oli kehitetty pari vuotta aiemmin esitellyn MGB-urheiluauton moottorista. Austin 1800:n koeajossa vuonna 1965 Tekniikan Maailma kehui auton sisätiloja, kaarrekäytöstä, Hydrolastic-jousitusta ja näkyvyyttä mutta moitti niukkaa maavaraa ja varustusta, jäykkää vaihteensiirtoa ja ohjauspyörän "linja-automaista" asentoa. Neljää vuotta myöhemmin, Saab 99:n ja kuuden sen kilpailijan vertailutestissä Morris 1800 S Mk II oli yhä ainoa tämän kokoluokan auto, jonka moottori oli edessä poikittain, vaikka seitsemästä autosta kolme olikin jo etuvetoisia. Saab 99:ään verrattuna Tekniikan Maailma totesi Morris 1800:n olevan paljon tilavampi ja uuden kaksoiskaasutinmoottorin ansiosta tehokkaampi, mutta kaikissa muissa arvioiduissa asioissa Saab vei voiton – erityisesti viimeistelyssä. Tämän automallin sivuovia ja pitkää akseliväliä käytettiin myös vuonna 1967 esitellyssä isossa Austin 3-Litre -henkilöautossa ja hatchback-mallisessa Austin Maxissa vuonna 1969. Siksi kaikki kolme mallia muistuttavat sivulta katsoen paljon toisiaan. Myös 3-Litren ja Maxin suosio jäi vaatimattomaksi., Internet Archive 26.5.2019. == Lähteet == === Viitteet === == Aiheesta muualla == Luokka:Austin-autot Luokka:MG Luokka:1960-luvun autot Luokka:1970-luvun autot
Antti Leikas

Antti Leikas (s. 8. huhtikuuta 1967 Savonlinna) on suomalainen kirjailija. Leikas on toiminut työuransa aikana lehtikuvaajana, IT-ammattilaisena, yritysjohtajana ja viestintäalan yrittäjänä. Leikas on valmistunut Oulun yliopistosta filosofian maisteriksi vuonna 1995, pääaineinaan matematiikka, filosofia ja kirjallisuus. Hän on suorittanut myös eMBA-tutkinnon. Hänen esikoisteoksensa Melominen ilmestyi vuonna 2011. Se on yhdenpäivänromaani, joka kertoo perheellisen yhteyspäällikkö Arto Jaakkolan kujanjuoksusta kodin ja työn välissä, kellon ympäri. Teos oli ehdolla Helsingin Sanomien esikoiskirjapalkinnon ja Savonia-kirjallisuuspalkinnon saajaksi. Kirjasta muokatun monologinäytelmän pääosaa esitti Aku Hirviniemi. Leikkaan toinen teos Huopaaminen ilmestyi vuonna 2013. Se kertoo kahden insinöörin omituiseksi kääntyvästä seikkailusta ajan virrassa, ja kriitikko Putte Wilhelmsson kuvaa teosta metaforiseksi kyläkomediaksi. Turmio ja perikato -blogissaan Wilhelmsson kirjoittaa Huopaamisesta seuraavasti: "Dovlatov itse sanaili näin: “Tolstoin älyä voi kunnioittaa. Iloita Pushkinin hienostuneisuudesta. Arvostaa Dostojevskin hengellistä etsintää. Gogolin huumoria. Ja niin edelleen. Mutta Tšehov on sittenkin ainoa, jota haluaisin muistuttaa.” Tässä peräkkäin luettuna nämä lainaukset kertovat Leikaksen romaanista enemmän kuin osaisin omin sanoin ilmaista." Vesitrilogiaksi kutsutun kokonaisuuden päätti Soutaminen vuonna 2015. Kirjan kuvaamassa yritysmaailman myllerryksessä sukupuoliroolit on käännetty nurin, ja kovaotteinen myyntijohtaja Marjo Kukkoaho kieputtaa miehiä miten tahtoo. Helsingin Sanomien kriitikko Matti Mäkelä arvioi Soutamisen sijoittavan Leikkaan paikalleen suomalaisessa kirjallisuuskentässä. Vuonna 2018 ilmestyi Tonttu. Matka pimeyteen, joka määriteltiin mainoslauseissa ”maailman ensimmäiseksi tonttutrilleriksi”. Kirjan päähenkilö on Antti Leikas -niminen kirjailija, joka sotkeutuu tonttujen geeneistä käytävään eeppiseen kamppailuun.. Kirja ilmestyi tšekiksi vuonna 2019. Leikkaan seuraava teos Tonttu. Valot sammuvat ilmestyi vuonna 2022. Kirja sekoittaa eri kirjallisuudenlajeja tavalla, joka Turun Sanomien kriitikon Erkki Kanervan mukaan saattaa "kirjastonhoitajat ongelmiin". . Teos oli ehdolla 15 000 euron arvoisen Botnia-palkinnon saajaksi. == Teokset == * * * * * == Lähteet == == Aiheesta muualla == * Antti Leikas Kustannusosakeyhtiö Siltalan sivuilla Luokka:Suomalaiset kirjailijat Luokka:Suomalaiset fantasiakirjailijat Luokka:Vuonna 1967 syntyneet Luokka:Elävät henkilöt
John Brownlie

John Brownlie (3. elokuuta 1857 Glasgow, Skotlanti – 18. marraskuuta 1925 Crieff, Perthshire, Skotlanti) oli skotlantilainen presbyteerikirkon pastori ja virsirunoilija. Brownlie oli kotoisin Glasgow’sta. Hän opiskeli kotikaupunkinsa yliopistossa ja Free Church Collegessa. Hän sai presbyteerikirkon papinoikeudet 1884 ja toimi Skotlannin vapaan presbyteerikirkon pastorina Portpatrickissa. Hän toimi myös paikallisten koulujen ja koululaitoksen kehittämiseksi. Glasgow’n yliopisto myönsi hänelle kunniatohtorin arvon 1908 hänen hymnologisista ansioistaan. Hän on julkaissut toistakymmentä hymnologiaa käsittelevää teosta tai laulukirjaa. Hänet tunnetaan ennen muuta varhaiskirkollisten latinan- ja kreikankielisten hymnien kääntäjänä ja muokkaajana. Hän on myös kirjoittanut virsiä. Brownlien julkaisemia kirjoja ovat * Hymns of Our Pilgrimage (1889) * Zionward, Hymns of the Pilgrim Life (1890) * Pilgrim Songs (1892) * Hymns of the Early Church, Being Translations from the Poetry of the Latin Church (1896) * Hymns of East and West, Being Translations from the Poetry of the Latin and Greek Churches (1898) * A commentary on the 1898 Church Hymnary (Hymnal of the Presbyterian Church of the United Kingdom) * Hymns of the Greek Church, Translated with Introduction and Notes (1900) * Hymns of the Holy Eastern Church, Translated from the Service Books (1902) * Hymns from the Greek Office Books, Together with Centos and Suggestions (1904) * Hymns from the East, Being Centos and Suggestions from the Office Books of the Ho­ly East­ern Church (1906) * The Hymns and Hymn Writers of the Church Hymnary (1911) Yksi Browlien kirjoittama hymni, "The King shall come when morning dawns", on myös suomenkielinen. Se on ilmestynyt kokoelmassa Hymns From The East Being Centos And Suggestions From The Service Books of The Holy Eastern Church, joka oli valikoima käännöksiä ortodoksisen kirkon hymniaarteistosta, ja hymnistä on eri kokoelmissa erilaisia versioita, neli- tai kahdeksansäkeisiä muotoja. Virrelle ei ole kreikankielistä alkutekstiä, joten se lienee Brownlien itsensä kirjoittama. Virsi on Ruotsin kirkon virsikirjassa virsi 490 "Guds Son en gång i morgonglans". Virren suomenkielinen teksti "Kun aamu koittaa, Herramme/ taas saapuu taivaastansa" on Anna-Mari Kaskisen käännös vuodelta 1996. Se pohjautuu Anders Frostensonin 1984 tekemään ruotsinkieliseen käännökseen. Samasta Brownlien hymnistä on käännös Siionin kannel -kirjassa laulu 5 "On kuninkaamme saapuva / kun aamu valkenee", jonka on suomentanut Johanna Ailiom ja Toivon lauluja Hoppets ton -kokoelmassa vuodelta 1999, laulu 23, "On Kristus kerran saapuva, kun aamu sarastaa!" jonka on suomentanut Aila Mielikäinen. == Lähteet == Luokka: Virsirunoilijat Luokka:Skotlantilaiset papit Luokka: Vuonna 1857 syntyneet Luokka: Vuonna 1925 kuolleet
Tampere Oak Leaf Soundsystem

Tampere Oak Leaf Soundsystem on 1990-luvun lopulla aloittanut tamperelainen sound system, jonka selektoreina toimivat Rufus, Venkari ja Skruface. Dancehall-artisti Lord Est on toiminut Oak Leafin mikkimiehenä. Luokka:Suomalaiset yhtyeet
Luettelo tyräkkilajeista

Luettelo tyräkkilajeista: Tyräkkien (Euphorbia) kasvisukuun kuuluu yli 2000 maailmanlaajuisesti levinnyttä lajia ja se kuuluu kymmenen laajimman kasvisuvun joukkoon. == Tyräkkilajeja == Suomeksi nimettyjä lajeja: * okavarputyräkki (Euphorbia acanthothamnos) * ukrainantyräkki (Euphorbia agraria) * potkurityräkki (Euphorbia ambovombensis) * savannityräkki (Euphorbia ampliphylla) * mantelityräkki (Euphorbia amygdaloides) * kanariansormityräkki (Euphorbia aphylla) * purppuratyräkki (Euphorbia atropurpurea) * palsamityräkki (Euphorbia balsamifera) * gomerankuputyräkki (Euphorbia berthelotii) * isolapatyräkki (Euphorbia bicompacta) * guimarintyräkki (Euphorbia bourgeauana) * gomeranhärmätyräkki (Euphorbia bravoana) * okatyräkki (Euphorbia breviarticulata) * puhvelityräkki (Euphorbia bubalina) * kolkkatyräkki (Euphorbia bussei) * saharantyräkki (Euphorbia calyptrata) * kanariantyräkki (Euphorbia canariensis) * kynttelikkötyräkki (Euphorbia candelabrum) * poimutyräkki (Euphorbia cap-saintemariensis) * peittotyräkki (Euphorbia capitulata) * meduusatyräkki (Euphorbia caput- medusae) * nyhätyräkki (Euphorbia chamaesyce) * punatyräkki (Euphorbia cotinifolia) ** puikopunatyräkki (E. cotinifolia subsp. cotinoides) * tarhatyräkki eli kuusityräkki (Euphorbia cyparissias) * laskostyräkki (Euphorbia decaryi) * puutyräkki (Euphorbia dendroides) * metsätyräkki (Euphorbia dulcis) * silotyräkki (Euphorbia engleri) * kultatyräkki (Euphorbia epithymoides, syn. E. polychroma) * kenttätyräkki (Euphorbia esula) ** lännenkenttätyräkki (E. esula subsp. esula) ** idänkenttätyräkki (E. esula subsp. tommasiniana) * pikkutyräkki (Euphorbia exigua) * sirppityräkki (Euphorbia falcata) * sarvityräkki (Euphorbia grandicornis) * taitantyräkki (Euphorbia guentheri) * viisisädetyräkki (Euphorbia helioscopia) * takkutyräkki (Euphorbia heterochroma) * liekkityräkki (Euphorbia heterophylla) * rentotyräkki (Euphorbia humifusa) * luikerotyräkki (Euphorbia knuthii) * nukkatyräkki (Euphorbia leuconeura) * täplätyräkki (Euphorbia maculata) * loistotyräkki (Euphorbia magnifica) * lumityräkki (Euphorbia marginata) * karibiantyräkki (Euphorbia mesembrianthemifolia) * rantatyräkki (Euphorbia palustris) * kolmisädetyräkki (Euphorbia peplus) * herttatyräkki (Euphorbia platyphyllos) * liistetyräkki (Euphorbia pteroneura) * joulutähti eli tähtilatva (Euphorbia pulcherrima) * kiehkuratyräkki (Euphorbia quinquecostata) * hirvensarvityräkki (Euphorbia ramipressa) * tsavontyräkki (Euphorbia robecchii) * ratastyräkki (Euphorbia scheffleri) * torinontyräkki (Euphorbia taurinensis) * neulatyräkki (Euphorbia tenuispinosa) * käärmetyräkki eli mehipuutyräkki eli pensastyräkki (Euphorbia tirucalli) * kruunutyräkki (Euphorbia triangularis) * nappityräkki (Euphorbia umbellata) * usambarantyräkki (Euphorbia usambarica) * lemmontyräkki (Euphorbia virosa) Muita lajeja: * Euphorbia salicifolia * Euphorbia sequieriana == Lähteet == * tyräkit
Caroline Harvey

Caroline Harvey (s. 14. lokakuuta 2002) on yhdysvaltalainen jääkiekkoilija, joka pelaa puolustajana. Harvey saavutti Yhdysvaltain maajoukkueessa olympiahopeaa vuonna 2022 ja MM-hopeaa 2021. Alle 18-vuotiaiden MM- kilpailuissa hän voitti kultaa vuonna 2020 ja saavutti hopeaa vuonna 2019. Harvey edustaa yliopistosarjoissa kaudesta 2021–2022 alkaen Wisconsinin yliopistoa. == Lähteet == Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Vuonna 2002 syntyneet Luokka:Elävät henkilöt
Etelä-Afrikan alle 18-vuotiaiden jääkiekkomaajoukkue

Etelä-Afrikan alle 18-vuotiaiden jääkiekkomaajoukkue edustaa Etelä-Afrikkaa alle 18-vuotiaiden jääkiekko-otteluissa. Joukkue on otellut historiansa aikana pääosin alle 18-vuotiaiden maailmanmestaruuskilpailujen 3. divisioonassa. == Sijoitukset == === Maailmanmestaruuskilpailuissa === * 2001 – 3. divisioona, 4. * 2002 – 3. divisioona, 5. * 2003 – 2. divisioona, 6. * 2004 – 3. divisioona, 2. * 2005 – 2. divisioona, 6. * 2006 – 3. divisioona, 3. * 2007 – 3. divisioona, 5. * 2008 – 3. divisioona, 4. * 2009 – 3. divisioona, 4. * 2010 – 3. divisioona, 3. * 2011 – 3. divisioona, 3. * 2012 – 3. divisioonan A-lohko, 6. * 2013 – 3. divisioonan B-lohko, 2. * 2014 – 3. divisioonan B-lohko, 1. * 2015 – 3. divisioonan A-lohko, 6. * 2016 – 3. divisioonan B-lohko, 2. * 2017 – 3. divisioonan B-lohko, 3. * 2018 – 3. divisioonan B-lohko, 3. * 2019 – 3. divisioonan B-lohko, 3. * 2020 – 3. divisioonan B-lohkon turnaus peruttiin koronaviruspandemian vuoksi. * 2021 – 3. divisioonan B-lohkon turnaus peruttiin koronaviruspandemian vuoksi. * 2022 – 3. divisioonan B-lohko, 3. * 2023 – 3. divisioonan B-lohko, 4. * 2024 – 3. divisioonan B-lohko, 4. == Lähteet == Luokka: Alle 18-vuotiaiden jääkiekkomaajoukkueet Luokka:Etelä-Afrikan jääkiekko
Henna Partanen

Henna Partanen (s. 1981) on espoolainen arkkitehti ja poliitikko. Hän on toiminut kaupunginvaltuustossa vuodesta 2013. Nykyisin Partanen on Espoon kaupunginhallituksen 1. varapuheenjohtaja sekä Uudenmaan maakuntavaltuutettu. Aiemmin hän toimi myös Espoon kaupunginvaltuuston puheenjohtajana. Partanen valittiin vuonna 2022 Länsi-Uudenmaan hyvinvointialueen valtuutetuksi . Hän on lisäksi toiminut valtuuston väliaikaisen valmistelutoimielimen poliittisen seurantaryhmän jäsenenä. Partanen on Vihreiden puoluehallituksen varajäsen. == Lähteet == == Aiheesta muualla == *Kotisivut Luokka:Vihreän liiton poliitikot Luokka:Nykyiset Espoon kaupunginvaltuutetut Luokka:Suomalaiset arkkitehdit Luokka:Vuonna 1981 syntyneet Luokka:Elävät henkilöt Luokka:Länsi-Uudenmaan aluevaltuutetut
Jincy Dunne

Jincy Dunne (s. 15. toukokuuta 1997) on yhdysvaltalainen jääkiekkoilija, joka pelaa puolustajana. Dunne saavutti Yhdysvaltain maajoukkueessa olympiahopeaa vuonna 2022 ja MM-hopeaa 2021. Alle 18-vuotiaiden MM-kilpailuissa hän voitti kultaa vuonna 2015 sekä saavutti hopeaa vuosina 2013 ja 2014. Vuoden 2015 turnauksessa hän oli joukkueen kapteeni ja teki jatkoajalla voittomaalin loppuottelussa Kanadaa vastaan. Hänet valittiin turnauksen parhaaksi puolustajaksi ja tähdistökentälliseen. Myös vuoden 2014 turnauksessa hänet arvostettiin parhaaksi puolustajaksi. Dunne edusti yliopistosarjoissa Ohion osavaltionyliopistoa kausina 2016–2020. == Lähteet == Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Vuonna 1997 syntyneet Luokka:Elävät henkilöt
Savannah Harmon

Savannah Harmon (s. 27. lokakuuta 1995) on yhdysvaltalainen jääkiekkoilija, joka pelaa puolustajana. Harmon saavutti Yhdysvaltain maajoukkueessa olympiahopeaa vuonna 2022 ja MM-hopeaa 2021. Hän olisi kuulunut MM- kisajoukkueeseen myös vuonna 2020 mutta tuolloin kilpailut peruttiin koronaviruspandemian vuoksi. Harmon edusti yliopistosarjoissa Clarkson Universitya kausina 2014–2018. Hän edusti NWHL-seura Buffalo Beautsia kaudella 2018–2019. == Lähteet == Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Vuonna 1995 syntyneet Luokka:Elävät henkilöt
Meksikon alle 18-vuotiaiden jääkiekkomaajoukkue

Meksikon alle 18-vuotiaiden jääkiekkomaajoukkue edustaa Meksikoa alle 18-vuotiaiden kansainvälisissä jääkiekko-otteluissa. Joukkue on pelannut pääasiassa alle 18-vuotiaiden maailmanmestaruuskilpailujen 3. divisioonan turnauksissa. == Sijoitukset == === Maailmanmestaruuskilpailuissa === * 2003 – 3. divisioona, 2. * 2004 – 3. divisioona, 1. * 2005 – 2. divisioona, 4. * 2006 – 2. divisioona, 4. * 2007 – 2. divisioona, 6. * 2008 – 3. divisioona, 1. * 2009 – 2. divisioona, 6. * 2010 – 3. divisioona, 2. * 2011 – 3. divisioona, 2. * 2012 – 3. divisioonan A-lohko, 3. * 2013 – 3. divisioonan A-lohko, 5. * 2014 – 3. divisioonan A-lohko, 4. * 2015 – 3. divisioonan A-lohko, 2. * 2016 – 3. divisioonan A-lohko, 6. * 2017 – 3. divisioonan B-lohko, 1. * 2018 – 3. divisioonan A-lohko, 2. * 2019 – 3. divisioonan A-lohko, 5. * 2020 – 3. divisioonan A-lohkon turnaus peruttiin koronaviruspandemian vuoksi. * 2021 – 3. divisioonan A-lohkon turnaus peruttiin koronaviruspandemian vuoksi. * 2022 – 3. divisioonan A-lohko, 5. * 2023 – 3. divisioonan A-lohko == Lähteet == Luokka: Alle 18-vuotiaiden jääkiekkomaajoukkueet Luokka:Meksikon jääkiekko
Jan Krejčí

Jan Krejčí (s. 27. syyskuuta 1992) on tšekkiläinen shakinpelaaja. Hän saavutti vuonna 2011 suurmestarin arvonimen. FIDE-mestari hän on ollut vuodesta 2007 ja kansainvälinen mestari vuodesta 2009. Krejčí oli helmikuussa 2022 maailmanlistan sijalla 554 vahvuusluvulla 2 523\. Tšekin aktiivipelaajista hän oli kymmenenneksi vahvin. Parhaimmillaan Krejčí on ollut huhtikuussa 2019 vahvuusluvulla 2 588. == Lähteet == Luokka:Tšekkiläiset shakinpelaajat Luokka:Shakin suurmestarit Luokka:Vuonna 1992 syntyneet Luokka:Elävät henkilöt
Harry Treadaway

Harry Treadaway (s. 1984 Exeter, Devon) on brittiläinen näyttelijä. Hänellä on identtinen kaksoisveli Luke Treadaway, joka on myös näyttelijä. Treadaway on esittänyt tohtori Frankensteinia jännityssarjassa Penny Dreadful sekä prinsessa Margaretin nuorta Roddy-poikaystävää draamasarjassa The Crown. Muita televisiorooleja hänellä on ollut esimerkiksi sarjoissa Deceit, Mr. Mercedes ja Star Trek: Picard. Treadaway on näytellyt myös elokuvissa Control (2007), Fish Tank (2009), The Lone Ranger (2013) ja Gringo (2018). Treadaway on seurustellut näyttelijä Holliday Graingerin kanssa vuodesta 2015 alkaen. He saivat kaksi lasta keväällä 2021. ==Lähteet== ==Aiheesta muualla== * Luokka:Brittiläiset näyttelijät Luokka:Vuonna 1984 syntyneet Luokka:Elävät henkilöt
Puhtaus ja vaara (elokuva)

Puhtaus ja vaara on Elina Talvensaaren ohjaama suomalainen dokumenttielokuva vuodelta 2016. Elokuvan käsittelee prostituutiota. Elokuvaa varten haastateltiin viittä seksityöläistä, joita elokuvassa esittävät näyttelijät. == Lähteet == Luokka:Vuoden 2016 suomalaiset elokuvat Luokka:Suomalaiset dokumenttielokuvat
LUM!X

Luca Michlmayr (s. 2002 Rohrbach-Berg, Itävalta), tunnettu paremmin taiteilijanimellä LUM!X, on itävaltalainen DJ ja tuottaja. Hän edusti Itävaltaa yhdessä Pia Marian kanssa vuoden 2022 Eurovision laulukilpailussa Torinossa kappaleella "Halo". Kappale esitettiin ensimmäisessä semifinaalissa, jossa se sijoittui 15:nneksi eikä päässyt finaaliin. == Diskografia == === Singlet === * 2018 – Bounce United (700k) * 2018 – Bounce United (1 Million) (Helionin, Mike Emilion & Bounce United:n kanssa) * 2018 – Underground (con Moha) * 2019 – Jägermeister * 2019 – Waiting for Me (Mohan kanssa) * 2019 – Monster (Gabry Ponten kanssa) * 2020 – The Passenger (LaLaLa) (D.T.E.:n, Gabry Ponten & Mokabyn kanssa) * 2020 – Scare Me (KSHMR:n & Gabry Ponten kanssa) * 2021 – Major Tom (feat. Peter Schilling) * 2021 – Annie Are You OK (Nick Strand:n & Mion kanssa) * 2021 – Secrets (Sølon kanssa) * 2021 – Thunder (Gabry Ponten & Prezioson kanssa) * 2021 – Champion (Orange Inc:n & Séb Monten kanssa) * 2021 – Trick or Treat (Molowin kanssa) === Remixit === * 2018 – Chiraq (Lumix & Myhr Remix) (Alfonsin & Myhrin kanssa) * 2019 – All Around the World (La La La) [Lumix Remix] (R3habin & A Touch of Classin kanssa) * 2019 – Perfect (Lumix Remix) (Lucas & Steven kanssa, feat. Haris) * 2020 – In Your Eyes (Lumix Remix) (Robin Schulzin kanssa feat. Alida) * 2020 – 5 Miles (Lumix Remix) (James Bluntin kanssa) * 2020 – Paper Thin (Lumix Remix) (Illeniumin & Angels & Airwavesin kanssa) * 2021 – Nirvana (Lumix & Gabry Ponte Remix) (A7S:n & Gabry Ponten kanssa) == Lähteet == == Aiheesta muualla == Luokka:Itävaltalaiset muusikot Luokka:DJ:t Luokka:Musiikkituottajat Luokka:Itävallan euroviisuedustajat Luokka:Vuoden 2022 euroviisuedustajat Luokka:Vuonna 2002 syntyneet Luokka:Elävät henkilöt
Sarjarimmet

Sarjarimmet (Butomus) on sarjarimpikasvien heimon ainoa suku. Siihen kuuluu yksi tai kaksi lajia.Plants of the World Online 2022: Butomus L. Viitattu 15.2.2022.Angiosperm Phylogeny Website: Butomaceae Viitattu 15.2.2022. Sarjarimmet ovat vesikasveja, jotka ovat fylogeneettisesti kilpukkakasvien lähisukulaisia. Ne ovat monivuotisia juurakollisia ruohoja, joille on ominaista kolmisärmäiset pitkät lehdet ja sarjamainen kukinto. Suvun tyyppilaji on Euraasiassa esiintyvä sarjarimpi eli isosarjarimpi (Butomus umbellatus) ja toinen mahdollisesti erotettava laji siperialainen pikkusarjarimpi (Butomus junceus). == Lähteet == == Aiheesta muualla == * Finto: Kassu – Kasvien suomenkieliset nimet: Butomus * Suomen Lajitietokeskus: Sarjarimmet – Butomus * ITIS: Butomus * Global Biodiversity Information Facility (GBIF): Butomus Luokka:Alismatales
Hope (Stefanin kappale)

Hope on virolaisen laulajan Stefanin kappale, joka julkaistiin 5. joulukuuta 2021. Hän edusti kappaleella Viroa vuoden 2022 Eurovision laulukilpailussa Torinossa voitettuaan Viron euroviisukarsinnan Eesti Laulin. Kappale kilpaili Euroviisujen finaalissa, jossa se sai 141 pistettä ja saavutti sijan 13. == Lähteet == Luokka:Viron euroviisuedustuskappaleet Luokka:Vuoden 2022 euroviisuedustuskappaleet
Fenkolit

Fenkolit eli maustefenkolit eli venkolit (Foeniculum) on sarjakukkaiskasveihin kuuluva kasvisuku. Siihen kuuluu viisi lajia. Fenkolilajeista Foeniculum piperitum kasvaa Italian Sisiliassa, Foeniculum sanguineum Etelä-Espanjassa ja Pohjois-Marokossa, Foeniculum scoparium Afrikassa Tšadin Tibestivuoristossa ja Foeniculum subinodorum Marokossa. Tunnetuimman lajin, maustekasvina ja vihanneksena ympäri maailman viljellyn fenkolin, maustefenkolin, venkolin eli saksankuminan (Foeniculum vulgare) alkuperäalue yltänee Etelä-Euroopasta Pohjois-Afrikkaan ja Aasiaan. == Lähteet == == Aiheesta muualla == * Finto: Kassu – Kasvien suomenkieliset nimet: Foeniculum * Suomen Lajitietokeskus: Fenkolit (maustefenkolit) – Foeniculum Luokka:Sarjakukkaiskasvit
Seinäjoen arabikevät

Seinäjoen arabikevät on Matti Reinikan ohjaama, käsikirjoittama ja tuottama suomalainen dokumenttielokuva vuodelta 2019. Elokuva käsittelee Euroopan pakolaiskriisin myötä tulleiden turvapaikanhakijoiden vaikutusta Seinäjoelle. Siinä haastatellaan Seinäjoen vastaanottokeskuksen johtajaa, irakilaista turvapaikanhakijaa sekä suomalaista maahanmuuttoon kriittisesti suhtautuvaa henkilöä. == Lähteet == == Aiheesta muualla == * Luokka:Vuoden 2019 dokumenttielokuvat Luokka:Vuoden 2019 suomalaiset elokuvat Luokka:Suomalaiset dokumenttielokuvat
Kolonowskie (kunta)

Kolonowskie (Gmina Kolonowskie, ) on kaupungin sisältävä maalaiskunta Strzelcen piirikunnassa Opolen voivodikunnassa Puolassa. Sen väkiluku oli vuoden 2020 lopussa 5 863. Kunnan hallintokeskus on Kolonowskien kaupunki. == Maantiede ja liikenneyhteydet == Kolonowskien kunnan pinta-ala on noin 83,6 neliökilometriä. Se rajoittuu Dobrodzieńin, Jemielnican, Ozimekin, Strzelce Opolskien ja Zawadzkien kuntiin. Kunta sijaitsee Równiną Opolskąn (”Opolen tasanko”) fyysismaantieteellisellä alueella. Sen pinta-alasta noin 71 prosenttia on metsää ja noin 21 prosenttia maatalousmaata. Mała Panew ja sen sivujoki Bziniczka virtaavat kunnan halki. Lisäksi osa sen ja Ozimekin kunnan rajasta noudattelee tarkkaan Myślina-joen kulkua. Kolonowskien kunta jakautuu Kolonowskien kaupunkiin ja kolmeen kylään, jotka ovat Staniszcze Wielkie (), Staniszcze Małe (saks. Klein Stanisch) ja Spórok (saks. Carmerau). Voivodikunnan tie 463 kulkee Kolonowskien kunnan alueella. Kunnassa on Fosowskien risteysasema, joka yhdistää rautatielinjat 61, 144 ja 175. == Väestö == Kolonowskien kunnan väestö on pienentynyt viimeisten vuosikymmenten aikana; vielä vuonna 1995 väkiluku oli 7 293. Vuoden 2020 joulukuussa 51,4 prosenttia kunnan asukkaista oli naisia ja 48,6 prosenttia miehiä. Alle 18-vuotiaat muodostivat kunnan väestöstä 15,0 prosenttia, työikäiset 62,5 prosenttia ja eläkeikäiset 22,5 prosenttia. Väestön keski-ikä oli 43,7 vuotta. Vuonna 2020 kunnan työttömyysaste oli neljä prosenttia. Puolan vuoden 2011 väestönlaskennassa kunnan väestöstä 26,2 prosenttia oli saksalaisia, ja saksan kielellä onkin kunnassa virallisen avustavan kielen asema. == Lähteet == == Aiheesta muualla == * Luokka:Opolen voivodikunnan kunnat
Denise Biellmann

Denise Biellmann (s. 11. joulukuuta 1962 Zürich) on sveitsiläinen taitoluistelija. Hän voitti yksinluistelussa maailmanmestaruuden ja Euroopan- mestaruuden vuonna 1981. Biellmann kilpaili aikuisten arvokilpailuissa ensimmäisen kerran 13-vuotiaana vuoden 1976 maailmanmestaruuskilpailuissa, joissa hän sijoittui 15:nneksi. Vuonna 1977 hän sijoittui Euroopan- mestaruuskilpailuissa kuudenneksi ja maailmanmestaruuskilpailuissa kymmenenneksi. Seuraavana vuonna hän oli EM-kilpailuissa neljäs ja MM- kilpailuissa viides. Vuonna 1979 hän saavutti Zagrebin EM-kilpailuissa pronssia ja sijoittui jälleen MM-kilpailuissa viidenneksi. Vuonna 1980 hän sijoittui Lake Placidin olympialaisissa neljänneksi, kun hän oli vapaaohjelmassa parhaaksi arvioitu mutta pakollisissa kuvioissa vasta kahdestoista. Saman vuoden MM-kilpailuissa hän sijoittui kuudenneksi. Vuonna 1981 hän voitti Innsbruckissa Euroopan-mestaruuden ja Hartfordissa maailmanmestaruuden. Tähän kauteen hän lopetti amatöörikilpauransa 18-vuotiaana. Vuonna 1981 Denise muuttui ammattilaiseksi ja kiersi erityisvieraana Holiday on Ice -tapahtumassa kaikkialla Euroopassa. Myöhempinä vuosina hän voitti MM-tittelin 11 kertaa. Biellmannin mukaan on nimetty hänen tunnetuksi tekemänsä Biellmann-piruetti. == Lähteet == Luokka:Sveitsiläiset taitoluistelijat Luokka:Vuonna 1962 syntyneet Luokka:Elävät henkilöt
Calhounin piirikunta (Michigan)

Calhounin piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 134 310 vuonna 2020. Piirikunnan hallintokeskus on Marshallin kaupunki, ja suurin kunta on Battle Creek. Piirikunta on perustettu vuonna 1829. == Väestö == Vuonna 2020 Calhounin piirikunnan 134 310 asukkaasta valkoisia oli 81,4 %, mustia 11,2 %, aasialaisia 3,0 % ja alkuperäisasukkaita 0,8 %. Vuonna 2019 6,4 % asukkaista puhui kotonaan jotain muuta kieltä kuin englantia ja 4,2 % asukkaista oli syntynyt ulkomailla. == Lähteet == == Aiheesta muualla == Luokka:Michiganin piirikunnat